《登楼秋望》
元代·潘音

木落霜清雁影流，偶来长啸独登楼。笳鸣薄暮寒鸦集，剑倚遥登紫电流。

万里胡尘连大漠，一樽汉月醉高秋。深闺少妇思征戍，何处闻砧不动愁。

作者简介：（1270—1355）绍兴新昌人，字声甫。生十岁而宋亡，闻长老谈崖山事，即潸然涕下。长从吴澄学，读夷齐传，击节愤叹。以荐召，不就。筑室南洲山中，名其轩曰“待清隐居”。有《待清遗稿》。